Foci Eb 2016: Drámai mérkőzésen nyertek az angolok, a világbajnok nem bírt a lengyelekkel (videó) | Nemzeti.net
Foci Eb 2016: Drámai mérkőzésen nyertek az angolok, a világbajnok nem bírt a lengyelekkel (videó)
A franciaországi Eb csütörtöki játéknapján a második fordulóval folytatódtak a csoportküzdelmek. Az első fordulóban botló angolok a walesi válogatott ellen játszottak rangadót. A világbajnok németek a Lewandowski által vezérelt lengyelek ellen mérkőztek.
A csütörtöki játéknap krónikája
A nap legjobban várt mérkőzésével folytatódott a második forduló a franciaországi Eb-n. A brit rangadón Anglia a walesi válogatott ellen lépett pályára. Az angolok mindenképpen javítani szerettek volna, hiszen az első fordulóban az utolsó percekben hulajtottak pontokat az oroszok ellen.
A találkozó első félidejében az angolok irányították a játékot, de gólt nem sikerült szerezniük. A félidő végéhez közeledve egy szabadrúgást követően Gareth Bale 30 méterről bombázott Hart kapujába, ezzel az angolok hátrányba kerültek.
A második félidő elején cserékkel próbálta felpörgetni az angol válogatott játékát Roy Hodgson, aminek az 56. percben lett meg a gyümölcse. A Premier Leaugben remek szezont futó bajnoki címet szerző Vardy góljával egyenlítettek. Amikor már mindenki elkönyvelte a döntetlent, a 92. percben a szintén csereként beálló Daniel Sturridge góljával megszerezték a győzelmet az angolok. A találkozón bemutatkozott minden idők legfiatalabb Eb résztvevője Marcus Rashford, aki 18 évesen, 228 naposan mutatkozott be albion csapatában.
Anglia – Wales: 2-1 (0-1)Helyszín: Stade Bollaert-Delelis, Vezette: Brych (német)Gólszerzők: Vardy (56.), Sturridge (90+2.) ill. Bale (42.)Sárga: Davies (61.)Piros: –
Anglia: Hart – Walker, Smalling, Cahill, Rose – Alli, Dier, Rooney – Lallana (Rashford 73.), Kane (Vardy 46.), Sterling (Sturridge 46.) – Szövetségi kapitány: Roy Hodgson
Wales: Hennessey – Chester, A. Williams, Davies – Gunter, Allen, Ramsey, Ledley (Edwards 67.), Taylor – Bale, Robson-Kanu (J. Williams 71.) – Szövetségi kapitány: Chris Coleman
Délután az ukrán válogatott és az északírek próbáltak javítani, mivel az első fordulóban mindkét gárda vereséggel nyitott. A találkozó remek iramban kezdődött, az északíreknek több lehetőségük is volt a gólszelzésre, de az ukránoknak is volt egy-két ígéretes helyzetük. A második félidőben a szakadó esőben az északírek szerezték meg a vezetést McAuley fejesével.
Az ukránok hiába alakítottak ki több lehetőséget is a mérkőzés további részében, egyenlíteniük nem sikerült. A mérkőzés hosszabbításában az északírek végleg eldöntötték a mérkőzés sorsát, amivel komoly gondba kerültek az ukránok.
Ukrajna – Észak-Írország 0-2 (0-0)Helyszín: Lyon, Vezette: Pavel Královec (cseh)Gólszerzők: McAuley (49.), McGinn (90+7.)Sárga lapok: Szeleznyov (40.), Szidorcsuk (64.) ill.: Ward (63.), Dallas (87.)Kiállítva:
Ukrajna: Pjatov – Fedeckij, Hacseridi, Rakickij, Sevcsuk – Szidorcsuk (Harmas, 73.), Sztepanenko – Jarmolenko, Kovalenko (Szincsenko, 81.), Konopljanka – Szelezynov (Zozulja, 71.). Szövetségi kapitány: Mihajlo Fomenko
Észak-Írország: McGovern – Hughes, Cathcart, McAuley, J. Evans – Ward (McGinn, 67.), C. Evans (McNair, 90+3.), S. Davis, Norwood, Dallas – Washington (Magennis, 81.). Szövetségi kapitány: Michael O’Neill
A játénap zárómérkőzésén a világbajnok német válogatott nem bírt a lengyel csapattal. Lewandowskival a fedélzeten a lengyelek kis híján meglepetést okoztak, több veszélyes lehetőségük is volt a gólszerzésre, de nem sikerült betalálniuk. Ezzel pedig a 18. mérkőzésen születt meg az idei Eb első gól nélküli döntetlenje.
Ezzel a döntetlennel pedig az is eldőlt, hogy az ukránok az Eb első kiesői mivel a csoportban egyedülliként nulla ponttal állnak és már nem juthatnak tovább matematikailag sem.
Németország – Lengyelország: 0-0Helyszín: Saint-Denis, Stade de France, Játékvezető: Kuipers (holland)
Gólszerzők: – ill. –Sárga lap: Khedira (3.), Özil (34.), Boateng (67.) ill. Maczynski (45.), Grosicki (55.), Peszko (90+3.)Piros lap:– ill.
Németország:Neuer – Höwedes, J. Boateng, Hummels, Hector – Khedira, Kroos – Th. Müller, Özil, Draxler (Gomez 72.) – Götze (Schürrle 66.) Szövetségi kapitány: Joachim Löw
Lengyelország: Fabianski – Piszczek, Glik, Pazdan, Jedrzejczyk – Blaszczykowski (Kapustka 80.), Krychowiak, Maczynski (Jodłowiec 76.), Grosicki (Peszko 87.) – Milik, Lewandowski. Szövetségi kapitány: Adam Nawalka